《苦热不寐独起对月》
宋代·喻良能

暑气推不去，凉风挽不来。
中庭月色净，揽衣起徘徊。
夜久万籁寂，秋近孤蛩哀。
月堕玉绳低，此兴真悠哉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。